EkBass/fiwiki-20250220-pages-articles huggingface dataset:
Zosimus (paavi)

Zosimus (k. 26. joulukuuta 418) oli paavina 18. maaliskuuta 417 – 26. joulukuuta 418.Hanska 2005: 317 Hän oli syntyjään kreikkalainen.The Book of Saints: 591 Hän sekaantui Gallian kirkon kiistoihin ja asettui Arlesin puolelle tekemättä kuitenkaan selvää ratkaisua kummankaan vallantavoittelijan puolesta. Hänen kiivas ja ailahtelevainen luonteensa aiheutti hajaannusta muuallakin kirkkokunnassa Rooman papistoa myöten. ==Lähteet== * * ===Viitteet=== Luokka:Paavit Luokka:300-luvulla syntyneet Luokka:Vuonna 418 kuolleet
Bonifatius I

Bonifatius I (n. 370–4. syyskuuta 422) oli paavina 28. joulukuuta 418 – 4. syyskuuta 422.The Book of Saints, s. 99.Hanska 2005, s. 317. Hän jatkoi taistelua pelagiolaisuutta vastaan. Augustinus oli Bonifatiuksen aikalainen ja omisti tälle joukon kirjoituksiaan. ==Lähteet== * * ===Viitteet=== Luokka:Paavit Luokka:300-luvulla syntyneet Luokka:Vuonna 422 kuolleet
Celestinus I

Pyhä Celestinus I (n. 376–1. elokuuta 432)The Book of Saints: 119 oli paavina 10. syyskuuta 422 – 27. heinäkuuta 432.Hanska 2005: 317 Hän oli syntyisin Campagnasta Italiasta ja mahdollisesti keisarillista sukua. Hän oli aktiivinen puhdasoppisuuden puolustaja ja pyrki kitkemään pelagiolaisuuden. Celestinus lähetti Palladiuksen käännyttämään irlantilaisia; pyhä Patrik jatkoi tätä lähetystyötä. Useita osia liturgiasta liitetään Celestinukseen, mutta hänen tarkasta osuudestaan niiden laadinnassa ei ole varmoja todisteita. ==Lähteet== * * ===Viitteet=== Luokka:Paavit
Kill Me, Kiss Me

Kill Me, Kiss Me on korealainen manhwa-sarja, jonka tekijä on Young-You Lee. Sarjassa on viisi osaa, jotka on julkaistu suomeksi 2006. Kirja tunnetaan myös nimellä K2: Kill me, Kiss me ja kirjan on julkaissut Punainen Jättiläinen. Kirjat edustavat romantiikkaa ja komediaa. Kirjojen ikäsuositus on 12, muutamien väkivaltaisten kohtien takia. == Juoni == Sarjan päähenkilö on Taeyeun Lim, 16-vuotias tyttökoulun oppilas. Hän on suunnattoman ihastunut malli Kun Kangiin. Taeyeunilla on identtinen serkku, Jeonghu Lim, joka käy Kunin kanssa samaa koulua. Hyvin poikamaisen ulkomuodon omaava Taeyeun päättää vaihtaa roolia serkkunsa kanssa jotta Taeyeun voisi kertoa Kunille tunteistaan. Aikaa on vain yksi viikko. Lopulta Taeyeun huomaa pitävänsä enemmän Kunin parhaasta ystävästä, Kaun Kimista. Vaikka ensisijainen päähenkilö on Taeyeun, nousevat sivuhenkilöt ensimmäisen pokkarin jatko-osissa tärkeämpään asemaan, kuin itse neiti Lim. Esimerkiksi toisessa ja kolmannessa osassa ei Taeyeunia näy kuin ehkä kymmenellä sivulla. Huomioitavaa on myös, että useiden hahmojen nimet alkavat k-kirjaimella. == Hahmoja == *Taeyeun Lim: Taeyeun on Jeongun serkku. Hän käy tyttökoulua ja on ihastunut Kuniin. *Jeonghu Lim: Jeonghu on Taeyeun serkku. He ovat ulkonäöltään ja kooltaan samanlaiset. Jeonghun äiti on kuollut, ja hän asuu yksin. Hän on hyvin kaunis pojaksi ja Fanfiction-kerhon jäsenet pitävät häntä ”jääprinssinä”. * Kun Kang: Kun on Kaunin ystävä. He käyvät samaa koulua, kuin Jeonghu. Kun on kuuluisa malli, johon Taeyeun on rakastunut. * Kaun Kim: Kaun on poikakoulun johtaja Kunin kanssa. * Kyumin Kwon: Kyumin on 17-vuotias lukiolainen ja perheeseen kuuluu vanhempien lisäksi pikkuveli Kyuha. Kyumin on tavallisen hennon tytön näköinen, mutta todellisuudessa hän on monia poikia pahempi tappelija. Kyumin on ihastunut Jeonghuun. Hän on myös yksi Fanfiction-kerhon jäsenistä. * Kunham Choi: Kunham on Irwon-lukion jengin johtaja. Kunham on pitää Kyuminista, mutta ei voi sietää tytön ihastusta Jeonghua. Kunham on hyvä tappelija, mutta kiukkuisen ja rajun ulkokuoren alta paljastuu mukavampikin puoli. *Lin Lee: Lin on Jinin sisko, ja hän on ihastunut Kunhamiin, vaikka ei saakaan tältä vastarakkautta. Lin ei ole kovin suosittu, koska on muiden mielestä lapsellinen käytökseltään, sekä ulkonäöltään. *Jin Lee: Jin on Linin veli ja Kunhamin jengin yksi jäsenistä. Hän seurustelee Yongjun kanssa. Jin on kuuluisan Sangpi-mafian johtajan poika ja on näin ollen jengin vakuutus. Tiedosto:Kill Me, Kiss Me logo.png|K2:n logo Tiedosto:Kunham Choin.png|Kunham Choin Tiedosto:Kyumin Kwon.jpg|Kyumin Kwon Tiedosto:Jeonghu Lim.jpg|Jeonghu Lim == Lähteet == * * * * * == Aiheesta muualla == * Kill Me, Kiss Me . Kupoli 11.4.2006. * Otto Sinisalo: Kill Me, Kiss Me. Sarjainfo 3/2006. * Petteri Uusitalo: Raakaa menoa. Kvaak.fi 10.10.2006. Luokka:Eteläkorealainen sarjakuva
Mickey Spillane

pienoiskuva|Mickey Spillane vuonna 1974 Columbon kuvauksissa Mickey Spillane (oik. Frank Morrison Spillane; 9. maaliskuuta 1918 Brooklyn, New York City – 17. heinäkuuta 2006 Murrells Inlet, Etelä-Carolina) oli yhdysvaltalainen rikoskirjailija, joka edusti tyylillisesti kovaksikeitettyä rikoskirjallisuutta. Hänen kirjojaan on myyty maailmanlaajuisesti yli 225 miljoonaa kappaletta. Tunnetuin Spillanen kirjallisista hahmoista on newyorkilainen yksityisetsivä Mike Hammer, josta on tehty myös elokuvia sekä televisiosarjoja. Mike Hammer on "yhden miehen lynkkausjoukko", joka "käyttää runsaasti väkivaltaa ja kidutusta vammauttaen tai tappaen ne, jotka tulevat hänen tielleen". Sarjan viidessä ensimmäisessä kirjassa kuolee 48 ihmistä, joista 34:n väkivaltaisen poismenon aiheuttaa suoranaisesti Hammer. Spillanen romaaneissa on nähty myös naisvihamielisyyttä ja kommunistien pelkoa. Spillane kirjoitti kaikkiaan 13 Hammer-kirjaa. Suomennoksia on suuri määrä, ja monta kirjaa on julkaistu Suomessa useinakin erinimisinä käännöksinä. Spillane kuului vuodesta 1952 elämänsä loppuun saakka Jehovan todistajiin.Adherents: The religion of Mickey Spillane Toisin kuin luomansa etsivähahmo, Spillane ei polttanut eikä juonut, ja hän suhtautui hyvin vakavasti kristillisiin uskomuksiinsa. ==Tuotanto== ===Mike Hammer=== *1947 – I, the Jury (elokuvaksi 1953 ja 1982, TV 1981) (suom. Minä, kostaja) *1950 – My Gun is Quick (elokuvaksi 1957) (suom. Silmä silmästä) *1950 – Vengeance is Mine (TV 1983) (suom. Kosto on minun) *1951 – One Lonely Night (suom. Kuolet, ellet kerro!) *1951 – The Big Kill (suom. Mike Hammer iskee) *1952 – Kiss Me Deadly (elokuvaksi Kohtalokas tapaaminen 1955) *1962 – The Girl Hunters (elokuvaksi 1963) (suom. Älä odota armoa) *1964 – The Snake (suom. Käärme) *1966 – The Twisted Thing (suom. Kiero juttu, Mike Hammer) *1967 – The Body Lovers (suom. Kerrasta poikki, Mike Hammer ja nimellä Ruoska) *1970 – Survival …Zero (suom. Päivät ovat luetut, Mike Hammer) *1989 – The Killing Man (suom. Mike Hammer ja tappaja) *1996 – Black Alley (suom. Pimeät kujat) ===Muita=== *1951 – The Long Wait (suom. Mies ilman muistia, elokuva 1954) *1961 – The Deep (suom. Yö (julk. Gummerus 1963 ja kirjasarjassa Salama minun makuuni, 1971) *1964 – Day of the Guns (suom. Aikamoinen nainen, 1966) *1965 – Bloody Sunrise (suom. Verinen auringonnousu, 1966) *1965 – The Death Dealers (suom. Kuoleman kauppiaat, 1985) *1966 – The By-Pass Control (suom. Lähtölaskenta, Tiger Mann, 1968) *1969 – The Delta Factor (elokuva 1970; suom. Tuntematon tekijä, 1985) *1972 – The Erection Set (suom. New York, New York, 1989) *1973 – The Last Cop Out (suom. Tappajan ruletti, 1974) *1980 – The Day the Sea Rolled Back (lastenkirja) *2003 – Something's Down There (suom. Vaarallinen kolmio, 2007) == Lähteet == == Aiheesta muualla == * Mickey Spillanen muistokirjoitus Helsingin Sanomissa *Savon Sanomien uutinen kirjailijan kuolemasta Luokka:Yhdysvaltalaiset rikoskirjailijat Luokka:Vuonna 1918 syntyneet Luokka:Vuonna 2006 kuolleet
Martín Fiz

Martín Fiz (s. 3. maaliskuuta 1963 Vitoria, Espanja) on espanjalainen entinen kestävyysjuoksija. Fizin uran ensimmäinen suuri saavutus oli maratonjuoksun Euroopan-mestaruus Helsingin EM-kisoissa 1994 ajalla 2.10.31, kun Espanja otti kolmoisvoiton. Seuraavana vuonna hän voitti Göteborgin MM-kisoissa maailmanmestaruuden ajalla 2.11.41. Atlantan olympialaisissa 1996 hän oli kuudes ajalla 2.13.06 ja Ateenan MM-kisoissa 1997 toinen ajalla 2.14.21. ==Lähteet== * Fiz sporting-heroes.netissä Luokka:Espanjalaiset kestävyysjuoksijat Luokka:Vuonna 1963 syntyneet Luokka:Elävät henkilöt
Jussi Lähde

Jussi Lähde (s. 10. joulukuuta 1965 Helsinki) on suomalainen toimittaja, kirjailija ja media-ammattilainen. Lähde on toiminut muun muassa luokanopettajana, freelance-toimittajana, Martti Ahtisaaren vaalikampanjan viestintätuottajana 1992–1994, presidentin kanslian lehdistövastaavana 1995, televisiokanava Nelosen ja mainostoimistojen kehitysjohtajana 1999–2000, Nordic Film & TV:n kehitysjohtajana, televisiokäsikirjoittajana, Olutliitto ry:n puheenjohtajana 2005, Vanajanlinnan kehityspäällikkönä 2003, Peab Oy:n viestintäjohtajana, sittemmin liiketoimintatavoistaan vahingonkorvauksiin tuomitun DirectanTakavuosien kohuyhtiö Directa konkurssiin, Kauppalehti 4.1.2017. emoyhtiö Da-online Oy:n viestintäjohtajana 2010 lähtien sekä Hevosurheilu-lehden päätoimittajana 2013 alkaen. Lähde aloitti vuonna 2016 senioriasumisyhtiö Kuusikkoaho Oy:n kehitysjohtajana. Kesällä 2018 hän siirtyi australialais-suomalaisen kaivos- ja mineraalialan yhtiö Latitude 66 Cobalt Oy:n palvelukseen. Lähteen vastuualueina ovat muun muassa yhteisösuhteet ja viestintä. Lähde teki marraskuuhun 2017 asti Markus Leikolan kanssa Yle Radio 1:lle keskusteluohjelmaa Leikola ja Lähde. Tämän jälkeen Leikolan tilalle tuli Unto Hämäläinen, ja ohjelma muuttui Lähde ja Hämäläiseksi loppuvuoden 2017 ajaksi. Lähde on julkaissut muun muassa Timo Jutilan käyttämää termistöä selventävän Juti–Suomi-sanakirjan. Hän myös kirjoittaa aktiivisesti blogia Aamulehden blogipalvelussa. == Teokset == * * * * * * * ==Lähteet== == Aiheesta muualla == * Jussi Lähde Kustannusosakeyhtiö Paasilinnan sivuilla * Lähteen blogi Aamulehden sivuilla * Karvapersedemareista nahkurin orsille Yle Uutiset 17.11.2009. * Leikola ja Lähde -radio-ohjelma Yle Areena. * Luokka:Suomalaiset televisiokäsikirjoittajat Luokka:Suomalaiset päätoimittajat Luokka:Suomalaiset bloginpitäjät Luokka:Vuonna 1965 syntyneet Luokka:Elävät henkilöt
Sixtus III

Sixtus III (n. 390–19. elokuuta 440) oli paavina 31. heinäkuuta 432 – 19. elokuuta 440.Hanska 2005: 317 Hän oli syntyjään roomalainen.The Book of Saints: 517 Hänen nimeensä liitetään voimakas rakennusaika Roomassa. Yksi hänen rakennuttamistaan kirkoista pyhitettiin Neitsyt Marialle, tämä heijastelee tuoretta kirkolliskokouksen päätöstä, jossa todettiin, että Mariaa voidaan sanoa Jumalanäidiksi, ei ainoastaan Jeesuksen äidiksi, mikä liittyy Kristuksen luontoon sekä Jumalana että ihmisenä. Ennen paaviksi nousemistaan Sixtus oli yksi Pelagiuksen suosijoista. Pelagius julistettiin myöhemmin harhaoppiseksi. ==Lähteet== * * ===Viitteet=== Luokka:Italialaiset pyhimykset Luokka:Paavit Luokka:Syntymävuosi tuntematon Luokka:Vuonna 440 kuolleet
Neusiedlerjärvi

Neusiedlerjärvi (, ) on Keski-Euroopan toiseksi suurin laskujoeton järvi. Se sijaitsee Itävallan ja Unkarin rajalla. Neusiedlerjärven pinta-ala on 320 neliökilometriä. Siitä ruovikkoja on 180 neliökilometriä. Järven valuma-alue on laajuudeltaan 1 120 neliökilometriä. Sen pituus on 36 kilometriä ja leveys 14 kilometriä. Se on keskimäärin 115,45 metriä Adrianmeren yläpuolella ja on syvimmästä kohdastaan vain kaksi metriä syvä. Keskisyvyys on vain metrin. Järven vesi on lievästi suolaista. Sateet ja kuivuus voivat aiheuttaa joko suuria tulvia tai järven pinnan laskemista. Neusiedlerjärvi on kuivunut kokonaan useita kertoja, joista viimeisin on 1900-luvun alkupuolelta. Järvi on tunnettu runsaasta linnustostaan. Ennen veden säännöstelyn aloittamista 1800-luvulla järvi ulottui kaakossa Hanságin suoalueelle. Se oli siten läheisesti yhteydessä Tonavaan. Nykyään järven vesimäärää säädellään Unkarissa lähellä Mekszikópusztaa olevalla sulkuportilla. Järvi on matkailijoiden suosiossa, ja se tunnetaankin nimellä ”Wieniläisten järvi”. Siellä on hyvät mahdollisuudet purjehtimiselle ja purjelautailulle. Neusiedlerjärven kulttuurimaisemat on listattu Unescon maailmanperintöluetteloon. ==Lähteet== ==Aiheesta muualla== *Fertö - Neusiedler See *Fertõtáj *Neusiedlersee UNESCOn sivuilla Luokka:Burgenlandin maantiede Luokka:Itävallan järvet Luokka:Unkarin järvet Luokka:Győr-Moson-Sopron Luokka:Itävallan ja Unkarin raja Luokka:Unescon maailmanperintökohteet Itävallassa
Hilarius

Pyhä Hilarius (n. 415–29. helmikuuta 468) oli paavina 19. marraskuuta 461 – 29. helmikuuta 468.Hanska 2005, s. 317. Hän oli syntyisin Sardiniasta.The Book of Saints, s. 270. Hilarius jatkoi edeltäjänsä, Leo Suuren, politiikkaa ja vahvisti Rooman piispan asemaa paavina ”primus inter pares” () etenkin Ranskan ja Espanjan piispojen yläpuolella. Hän myös uudisti useita Rooman luostareista. ==Lähteet== * * ===Viitteet=== Luokka:Italialaiset pyhimykset Luokka:Paavit Luokka:Syntymävuosi tuntematon Luokka:Vuonna 468 kuolleet
Salton Sea

Salton Sea on Coloradon aavikolla Etelä-Kaliforniassa Imperial Valleyn pohjoispuolella sijaitseva suolajärvi, joka syntyi vahingossa vuonna 1905, kun kastelukanavat murtuivat. Pinta-alaltaan 974 neliökilometrin järvi on Kalifornian suurin. Järven pinta-ala vaihtelee järven ympäristöstä valuvien maatilojen käyttövesien ja sateen määrästä riippuen. Järven pituus on keskimäärin 56 kilometriä ja leveys 24 kilometriä, ja sen syvin kohta on 15,6 metriä. Järven pinnan korkeus on noin 71 metriä merenpinnan tason alapuolella. Järven tilavuus on noin 9 251 miljoonaa kuutiometriä. Salton Sea sijaitsee Riversiden ja Imperialin piirikuntien alueella. Siihen laskevat New-, Whitewater- ja Alamo-joet, näiden lisäksi järveen laskee useita pienempiä puroja sekä ojia. Valuma-alueilta valuu järveen vettä keskimäärin 1 663 miljoonaa kuutiometriä 53 m³/s. ==Lähteet== ==Aiheesta muualla== Luokka:Kalifornian järvet Luokka:Imperialin piirikunta Luokka:Riversiden piirikunta Luokka:Suolajärvet
Coloradon aavikko

Coloradon aavikko () on pinta-alaltaan noin 40 000 neliökilometrin laajuinen aavikko Kalifornian osavaltiossa Yhdysvalloissa. Aavikko sijaitsee Los Angelesin ja San Diegon itäpuolella San Bernardinon vuorten ja Coloradojoen välisellä alueella. Alue on nimetty Coloradojoen mukaan. Alue on Sonoran aavikon kaakkoinen jatke, ja siellä sijaitsevat Imperial Valleyn ja Coachella Valleyn viljelyalueet sekä Kalifornian suurin järvi, Salton Sea. Luokka:Kalifornian aavikot Luokka:Riversiden piirikunta Luokka:San Bernardinon piirikunta
Suolajärvi

Suolajärvi on laskujoeton järvi, jonka vesi on suolapitoista. Suolaa kerääntyy järviin maaperästä ja kivistä, joista sadevesi liuottaa ioneja. Ioneista yleisimpiä ovat natrium ja kloridi, jotka keräytyvät meriin ja järviin suolana. Kun järvestä haihtuu vettä ja siihen tulee uutta vettä, johon on liuennut maanpinnalta ja maaperästä ioneja, se alkaa väkevöityä, jolloin suolojen määrä lisääntyy. Useimmat suolajärvet sijaitsevat kuivilla ja kuumilla alueilla, kuten aavikkoseuduilla, koska siellä vesi haihtuu nopeasti. Ne saattavat jopa kuivua kokonaan kuivan kauden aikana. Veden mineraalit ja suolat kiteytyvät pohjalle ja rannalle veden haihtuessa. Suolajärven suoloilla on yleensä samat runsaussuhteet kuin valtameren veden sisältämillä suoloilla. Yleisesti suolajärvien vesi on jopa tavallista merivettä suolaisempaa. Veden suolaisuus ilmaistaan promilleina. Makeaksi vedeksi katsotaan vesi, jossa on suolaa vähemmän kuin 0,5 promillea. Murtovesi on vettä, jossa on suolaa 0,5–25 promillea ja merivedessä on 25–40 promillea suolaa. Yli 40 promillea sisältävä vesi on hypersuolaista vettä. Kaspianmeren suolapitoisuus on 5–10 promillea, joten se lasketaan murtovedeksi. Araljärven suolapitoisuus oli aikaisemmin vain 10 promillea, mutta kuivumisen myötä suolapitoisuus on noussut 110 promilleen, mutta pääallas kuivui elokuussa 2014 kokonaan. Vertailun vuoksi Itämeren suolaisuus on Suomen alueilla 4–8 promillea. Esimerkkejä hypersuolaisista järvistä ovat Iso Suolajärvi, jonka suolapitoisuus on vuodesta 1985 vaihdellut 60–270 promillen välillä ja Kuollutmeri, jonka suolapitoisuus on noin 250 promillea. Urmiajärven, joka on Iranin toiseksi suurin suolajärvi Kaspianmeren jälkeen, suolapitoisuus on ollut noin 300 promillea, ja se on ollut vaarassa kuivua kokonaan, mutta vuoden 2019 tulvat lisäsivät sen pinta-alaa 3 000 neliökilometriin ja syvyyttä 62 senttimetriä vuoteen 2018 verrattuna. Suolajärvet luokitellaan tavallisesti niiden sisältämän yleisimmän tai joskus poikkeuksellisen suolan mukaan. Suolajärvityyppejä voivat olla tavalliset suolajärvet, joissa suola muodostuu lähinnä ruokasuolasta, ja soodajärvet, natronjärvet ja booraksijärvet. Tärkeimmät suolajärvien sisältämistä suoloista ja mineraaleista ovat natriumkloridi, magnesiumkloridi, magnesiumsulfaatti ja kalsiumsulfaatti. Näillä mineraaleilla on paikoin suurikin taloudellinen merkitys. == Lähteet == * === Viitteet === == Aiheesta muualla == * *
Hoher Dachstein

Hoher Dachstein on Dachsteinin massiivin korkein huippu 2 995 metrin korkeudessa. Se on yksi Pohjoisten kalkki-Alppien korkeimmista vuorista. Se sijaitsee Ylä-Itävallan ja Steiermarkin rajalla ja on kummankin osavaltion korkein kohta. Dachstein on listattu yhdessä Hallstattin kylän kanssa UNESCOn maailmanperintölistalle. Peter Gappmayr valloitti vuoren vuonna 1832. ==Lähteet== Luokka:Alppien vuoret Luokka:Itävallan vuoret Luokka:Unescon maailmanperintökohteet Itävallassa Luokka:Ylä-Itävallan maantiede Luokka:Steiermarkin maantiede Luokka:Ramsau am Dachstein
Ale (jäänmurtaja)

Ale on ruotsalainen jäänmurtaja, joka rakennettiin avustamaan maan suurimmalla järvellä, Vänernillä, vuonna 1974 alkanutta talviliikennettä. Ruotsin hallitus päätti 1971 uudistaa järveltä Kattegatiin johtavaa Trollhättanin kanavaa ja hankkia myös kanavaan sopivan murtajan. Ale on mitoitettu kanavan sulkukammioiden koon mukaan ja sen tilasi Ruotsin merenkulkulaitos. ==Aluksen vaiheita== Wärtsilä pystyi lupaamaan aluksen valmistuvan jo tilausta seuraavana vuonna, kun se rakensi rungon Vaasassa ja varusteli aluksen Helsingin telakalla. Rautaruukin teräksestä valmistetun murtajan kastoi Vaasassa Ruotsin Suomen-suurlähettiläs Göran Rydingin puoliso Cecilia Ryding. Vuonna 1994 aluksen merenkulkulaitteita ja koneiden valvontatekniikkaa uudistettiin. Kesäkuusta 1995 vuoden 1997 loppuun Alen tehtävänä oli valvoa Estonian hautarauhaa sen haaksirikkopaikalla. Avomerikautena suoritettavia merenmittaustöitä varten Aleen asennettiin 1998 merenpohjaa kartoittava monikeilainen kaikuluotain ELAC BCC-180 kHz Mk II. ==Koneisto== Dieselsähköisen kulkukoneiston päätehon tuottaa neljä Vaasassa valmistettua ahdettua Wärtsilä 824 TS dieselmoottoria, joiden kierrosnopeus on 750 kierrosta minuutissa. Dieselmoottorien kokonaisteho on 3 960 kilowattia (4 x 990 kW). Kukin moottori on kytketty omaan Strömbergin (nykyisin ABB) 920 kilowatin tehoiseen 1 000 voltin tasavirtageneraattoriin. Aluksen kahta peräpotkuria pyörittää kaksi 1 725 kilowatin Strömbergin tasavirtamoottoria. Myös peräsimiä on kaksi kappaletta. Apukoneistona on kolme 170 kW:n Scania DSI 11 -dieselmoottoria, joista kukin pyörittää omaa Strömbergin 164 kVA vaihtovirtageneraattoria (380/220 V). Hitaasti kulkiessaan murtaja voi vähentää jäiden aiheuttamaa vastusta puhaltamalla ilmaa rungon ja jäiden väliin. Kumpaakin ilmahuuhtelulaitteen kompressoria varten on oma 185 kW Scania DSI 14 -dieselmoottori. Konehuone on normaalisti ajon aikana miehittämätön ja koneistoa valvotaan äänieristetyssä valvomossa. Muiden laivojen avustamista varten murtajassa on 200 kilonewtonin sähköhydraulinen hinausvintturi, joka on varustettu vetovoima- ja vaijerinpituusautomatiikalla. Hinauskoukku on mitoitettu kestämään 500 kilonewtonin vetovoima ja se on varustettu paineilmatoimisella kaukoirroituslaitteella. Poijujen ja muun lastin käsittelyä varten alukseen asennettiin Wärtsilän Kotkan tehtaan valmistama 7,5 tonnin sähköhydraulinen nosturi. ==Lähteet== * Navigtor 1973:6–7 s. 41 / 1974:1 s. 21, 24 ja 25 * Suomen Merenkulku 1972:5 s. 46 / 1973:9 s. 60–61 / 1974:2 s. 46–47 * Svensk Sjöfarts Tidning 1974:1–2 s. 28–29 ==Aiheesta muualla== * Kuvia: http://tugboatlars.se/Ale.htm Luokka:Jäänmurtajat
Inverclyde

Inverclyde () on yksi Skotlannin paikallishallintoalueista. Se sijaitsee Firth of Clyden estuaarin rannalla ja rajautuu Renfrewshiren ja Pohjois-Ayrshiren hallintoalueisiin. Siellä on arviolta 79 500 asukasta (vuonna 2015) ja sen pinta-ala on 160 neliökilometriä. Inverclyden pääkaupunkina toimii Greenock. Aiemmin Inverclyde kuului Strathclyden alueeseen, mutta hallintouudistuksen myötä vuonna 1996 siitä tuli oma hallintoalueensa. == Kyliä ja kaupunkeja == * Gourock * Greenock * Inverkip * Kilmacolm * Port Glasgow * Wemyss Bay == Lähteet == == Aiheesta muualla == *Hallintoalueen internetsivut Luokka:Skotlannin hallintoalueet
Risto Salmi

Risto Erland Salmi () oli suomalainen näyttelijä. Hän teki noin 50-vuotisen taiteilijauransa aikana useita roolisuorituksia teatterissa, televisiossa ja elokuvissa. == Ura == Turussa varttunut Salmi avusti teini-ikäisenä Vartiovuoren kesäteatterissa ja Turun kaupunginteatterissa ja näytteli Auralan huoneteatterissa. Hän näytteli urallaan Savonlinnassa, Oulussa, Vaasassa sekä Turun kaupunginteatterissa, josta hän jäi eläkkeelle. Hänet tunnettiin roolistaan hieman yksinkertaisena P. A. Turpeisena TV2:n Maalaiskomedia- sarjassa ja Perse-Arskana Raid-televisiosarjassa ja -elokuvassa. == Filmografia == Elokuvat Elokuvat Elokuvat Vuosi Nimi Rooli 1966 Millipilleri valtion elokuvapalkintolautakunnan jäsen 1969 Tehtaan varjossa Pekka Valve 1975 Simpauttaja Jomppa Kaunismäki 1977 Aika hyvä ihmiseksi torikauppias Jormalainen 1983 Iso vaalee Unto 1984 Viimeinen keikka Niemi 1985 Tuntematon sotilas sotamies Korpela 1988 Kuutamosonaatti motellin isäntä 1992 Yötuuli Viiksi 1992 Pilkkuja ja pikkuhousuja pelastusarmeijan kuorolainen 1994 Pekko ja poika Unto, Pekon ja pojan isä 1996 Syrjähyppyjä lääkäri 1997 Siivoton juttu Pannimaa, talonmies 1998 Poliisin poika rekkakuski 1999 Häjyt Markkula, Kauhavan nimismies Elokuvat Elokuvat Elokuvat Vuosi Nimi Rooli 1999 Pitkä kuuma kesä Lajusen isä 1999 Kulkuri ja joutsen rautakauppias 1999 Rikos & Rakkaus Taisto Toikka 2003 Helmiä ja sikoja Alkon myyjä Jussi 2003 Raid Perse- Arska 2003 Sibelius poliisimies 2004 Koirankynnen leikkaaja hevosmies Turpeinen 2005 Eläville ja kuolleille Henrik 2006 Kalteva torni Leo 2006 Kummelin Jackpot Rauno Järvelä 2009 Täällä Pohjantähden alla Vikki Kivioja 2010 Rare Exports nimismies 2010 Täällä Pohjantähden alla II Vikki Kivioja 2011 Roskisprinssi Iso-Antti 2014 Big Game Hamara 2016 Risto Räppääjä ja yöhaukka Helppoheikki torilla Televisio Televisio Televisio Vuosi Sarja Rooli 1989 Häräntappoase Svante Takkinen 1994 Autopalatsi Jalmari Mononen 1995 Kotikatu Perttu 1996 Pimeän hehku Risto Nurminen 1998 Vain muutaman huijarin tähden P. A. Turpeinen 1999 Hovimäki Antti Matinpoika 2000 Raid Perse-Arska 2001 Peräkamaripojat P. A. Turpeinen 2001–2002 Mooseksen perintö P. A. Turpeinen 2006–2007 Turvetta ja timantteja P. A. Turpeinen 2007–2011 Taivaan tulet Pekka Väänänen == Lähteet == == Aiheesta muualla == * Luokka:Suomalaiset elokuvanäyttelijät Luokka:Vuonna 1941 syntyneet Luokka:Vuonna 2016 kuolleet
Felix III

Pyhä Felix III (n. 440–25. helmikuuta 492)The Book of Saints: 209 oli paavi 13. maaliskuuta 483 – 25. helmikuuta 492.Hanska 2005: 317 Hän oli syntyisin roomalaista senaattorien sukua. Hän toimi monofysitismiä vastaan. (Huomautus numeroinnista. Nykyisin Felix II:ta pidetään vastapaavina. Tuohon aikaan hänet laskettiin paaviksi, ja niinpä järjestyksessä toinen oikea paavi on numeroltaan kuitenkin kolmas.) ==Lähteet== * * ===Viitteet=== Luokka:Paavit Luokka:Pyhimykset Luokka:Syntymävuosi tuntematon Luokka:Vuonna 492 kuolleet
Vespertine

Vespertine on vuonna 2001 julkaistu Björkin studioalbumi. Levyllä on käytetty äänimaailmaa luomaan muun muassa kuoroa, jousiorkesteria ja soittorasioita. Björk tavoitteli albumille intiimiä, hiljaista, sisäänpäin kääntynyttä ja yhtenäistä tunnelmaa. Levyn kannessa Björk on pukeutunut joutsenasuun. == Kappaleet == # # # # # # # # # # # # == Singlet == * * * "It's Not Up to You" oli suunnitteilla neljänneksi singleksi, mutta Björkin tyttären syntymän jälkeen singlejulkaisut keskeytettiin. == Aiheesta muualla == *Albumista Björkin kotisivuilla Luokka:Vuoden 2001 albumit Luokka:Björkin albumit
Racing de Santander

Real Racing Club de Santander on espanjalainen jalkapalloseura Santanderin kaupungista Kantabriasta. Seura perustettiin vuonna 1913, ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa. Seuran kotistadion on noin 22 124 -paikkainen El Sardinero.Campos de Sport de El Sardinero Real Racing Club de Santander. Viitattu 29.8.2008. == Historiaa == Racing oli yksi Primera Divisiónin 10 perustajaseurasta vuonna 1928. Parhaan sijoituksensa sarjassa se saavutti kaudella 1930–1931, jolloin se oli toinen. Kausi 2007–2008 oli sen 40. pääsarjassa, mutta se on pelannut historiansa varrella myös Segundassa, Segunda B:ssä ja Tercerassa.Historial y Datos Futbolme. Viitattu 29.8.2008.Historial del club LFP. Viitattu 29.8.2008. Espanjan cupissa Copa del Reyssä Racing ylsi välieriin ensimmäistä kertaa kaudella 2007–2008.El Ayuntamiento de Santander se vuelca con el Racing Marca. Viitattu 29.8.2008. Samalla kaudella se sijoittui Primera Divisiónin kuudenneksi, mikä oikeutti paikkaan kauden 2008–2009 UEFA Cupin ensimmäisellä kierroksella. Kyseessä on joukkueen ensiesiintyminen eurokentillä tällä tasolla;Managerial merry-go- round in Spain UEFA. Viitattu 29.8.2008. aikaisemmin se on pelannut vain Intertoto Cupissa vuonna 2003.Spaniards make Racing start UEFA. Viitattu 29.8.2008. __notoc__ == Entisiä pelaajia == * Raúl Vicente Amarilla * Dudu Aouate * Salva Ballesta * Yossi Benayoun * Francisco Gento * Miguel Muñoz * Gerardo Torrado == Entisiä valmentajia == * Héctor Cúper * Marcelino García Toral * Andoni Goikoetxea * Javier Irureta * Juan Ramón López Muñiz * Juan Carlos Mandiá * Miguel Ángel Portugal == Lähteet == == Aiheesta muualla == * Racingin virallinen sivusto * Racing Euroopan jalkapalloliiton sivustolla Luokka:Espanjalaiset jalkapalloseurat Luokka:Kantabria
Mohammed Atta

Mohammed Atta al-Sayed (; kokonaisuudessaan Muḥammad Muḥammad al-Amir 'Awaḍ as-Sayyid 'Aṭā , 1. syyskuuta 1968 Kafr el-Sheikh, Egypti – 11. syyskuuta 2001 New York City, Yhdysvallat) oli egyptiläinen terroristi ja tunnetuin Yhdysvalloissa 11. syyskuuta 2001 tapahtuneiden terroristi-iskujen toteuttajista. FBI:n mukaan Atta oli iskujen johtaja ja lentäjänä American Airlinesin lennolla 11, joka osui ensimmäisenä New Yorkin World Trade Centeriin. Attalla oli Helsingissä Suomessa asuva naisystävä, jonka kanssa hän piti yhteyttä loppuun asti. Nainen julkaisi Attan kuolinilmoituksen tämän toisella nimellä Helsingin Sanomissa iskujen jälkeen, mistä lehden päätoimittaja Janne Virkkunen esitti myöhemmin anteeksipyynnön. == Lähteet == Luokka:Al-Qaidan jäsenet Luokka:Joukkomurhaajat Luokka:Egyptiläiset murhaajat Luokka:Egyptiläiset terroristit Luokka:Syyskuun 11. päivän iskujen tekijät Luokka:Vuonna 1968 syntyneet Luokka:Vuonna 2001 kuolleet
Anastasius II (paavi)

Anastasius II (k. 19. marraskuuta 498)The Book of Saints: 38 oli paavina 24. marraskuuta 496 – 19. marraskuuta 498.Hanska 2005: 317 Hänen aikanaan kirkkoa repi skisma Konstantinopolin patriarkka Akasiuksen kanssa. Anastasius osoitti joitakin merkkejä pyrkimyksistä sovintoon, mistä hän sai nuhteet Liber Pontificalis-teoksen kirjoittajilta. Dante jatkoi perinnettä sijoittamalla Anastasiuksen Helvettiin. ==Lähteet== * * ===Viitteet=== Luokka:Paavit Luokka:Syntymävuosi tuntematon Luokka:Vuonna 498 kuolleet
Symmachus

Pyhä Symmachus (n. 460–19. elokuuta 514) oli paavina 22. marraskuuta 498 – 19. elokuuta 514.Hanska 2005: 317 Hän syntyi Sardiniassa,The Book of Saints: 526 mutta hänet kastettiin Roomassa, jossa hän toimi Anastasius II:n alaisena korkeassa kirkollisessa virassa. Hänen valintansa paaviksi oli kiistanalainen, ja toinen ehdokas, Laurentius kannattajineen syytti Symachusta monenlaisista syneistä ja rikoksista alkaen salavuoteudesta. Paavi tuki rahallisesti Afrikan piispoja, jotka kärsivät vandaalien hyökkäyksistä, sekä pohjoisen Italian asukkaita, joiden kimppuun hyökkäilivät barbaarit. ==Lähteet== * * ===Viitteet=== Luokka:Paavit Luokka:Syntymävuosi tuntematon Luokka:Vuonna 514 kuolleet
Hormisdas

Hormisdas (450–6. elokuuta 523) oli paavina 20. heinäkuuta 514 – 6. elokuuta 523.Hanska 2005: 317 Hän syntyi Frosinonessa lähellä Roomaa. Tullessaan paaviksi hän oli leskimies. Hänen pojastaan tuli myöhemmin paavi Pyhä Silverius.The Book of Saints: 273 Hormisdaksen virkakausi kului monofysitismin aiheuttaman kirkon kahtiajaon sovittelussa. Sovittelu oli tuloksekasta, ja Konstantinopolin patriarkaatti liittyi takaisin Roomaan vuonna 519, jolloin sovittiin käytettäväksi Hormisdaksen uskontunnustusta. ==Lähteet== * * ===Viitteet=== Luokka:Paavit Luokka:Vuonna 450 syntyneet Luokka:Vuonna 523 kuolleet
Ruotsalainen (saari)

Ruotsalainen on saari Rymättylässä Naantalin edustalla Saaristomerellä. Saari sijaitsee linnuntietä noin 15 kilometrin päässä Naantalin keskustasta ja noin 10 kilometrin päässä Rymättylän keskustasta. Saarella sijaitsee Kuivasen kylä. Saareen liikennöi yhteysalus Y/A Isla Y/A Isla . Saaren pinta-ala on 3,25 neliökilometriä, ja vakituisia asukkaita on 20. Vapaa-ajan asuntoja saarella on 51, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Ruotsalaisen saarella on jylhät kalliot, joiden välisissä laaksoissa ja jyrkänteiden juurella kasvaa jalopuumetsiä ja pähkinäpensaslehtoja. Saarella on ranta- ja lehdesniittytyyppisiä perinnemaisemia sekä Ruotsalaisen lehdon luonnonsuojelualue, joka kuuluu laajempaan Pakinaisten saariston kokonaisuuteen. Ruotsalaisen suurin pituus on 1,7 kilometriä, ja leveyttä saarella on keskimäärin runsaat 0,5 kilometriä. Saaressa on ollut kaksi taloa, Ruotsalainen ja Kuivanen, jo satoja vuosia, ainakin 1500-luvulta saakka. Kuivasten etelärannalla on entinen luotsiasema, ja jo varhaisina aikoina Ruotsalaisessa asui luotsi, sillä läheltä saaren länsikärkeä kulki ja kulkee yhä 5,5 metriä syvä laivaväylä, jonka merkitys on nykyisin vähäinen. Ruotsalaisten talo annettiin läänityksenä valtaneuvos Herman Flemingille 1569, joka myöhemmin sai taloon rälssivapauden. Kaarle XI:n reduktiossa talo määrättiin kruunulle sillä ehdolla, että talon silloinen emäntä Elisabet Fleming sai asua siinä kuolemaansa saakka. Hän kuitenkin kuoli melko pian tämän jälkeen, ja vuonna 1690 talosta tuli kruununtila. Tämän jälkeen tilaa viljelivät talonpojat, ensin lampuoteina ja 1752 alkaen tilanomistajina. Erik Klemetinpoika ja vaimonsa Valpuri jälkeläisineen hallitsivat tilaa suoraan alenevassa polvessa yli 250 vuotta vuodesta 1677 lähtien. == Ruotsalaisen luotsiasema == Ruotsalaisen saari on historiallisesti merkittävä luotsipaikka. Saareen rakennettiin nykyinen luotsiasemarakennus vuonna 1892. Rakennus edustaa tyypillistä 1800-luvun lopulla Saaristomerelle rakennettua vartiotupaa, jonka lisäksi samankaltaisia on säilynyt muun muassa Kustavin Isokarissa ja Lypertössä eli Lypyrtissä, sekä Luvian Säpissä. Vartiotupa on yksikerroksinen puurakennus, jonka päällä on kookas tähystystorni. Rakennuksen tilajako ja ulkomuoto on edelleen sama, samoin pihapiirin ryhmitys on alkuperäinen. Sen sijaan sisätilat eivät ole alkuperäisiä, koska tulipalo tuhosi ne. Vartiotuvassa päivysti kaksi luotsia, joista toinen oli tähystysvuorossa ja toinen lähtövuorossa. Luotsitoiminta kesti Ruotsalaisissa lähes sadan vuoden ajan, 24 tuntia vuorokaudessa. Luotsaustoiminta loppui noin vuonna 1957. Museoviraston ja Merenkulkulaitoksen vuosina 1996–2000 tekemän merenkulun rakennusperinnön inventointien perusteella Museovirasto määritteli vuonna 2009 Ruotsalaisen luotsiaseman Suomen merkittävimpiin kuuluvaksi merenkulun rakennusperintökohteeksi. Vartiotuvan historiallista merkitystä ilmentää sen sijainti maisemassa. Vartiotupa ja rakennusryhmä on myös hyvä esimerkki aikansa vartiotuvasta ja 1800- ja 1900-lukujen taitteen luotsiasemamiljööstä. == Lähteet == Luokka:Naantalin saaret Luokka:Rymättylä
Timo Bergholm

Timo Kaarlo Bergholm (s. 14. elokuuta 1941 Helsinki) on suomalainen teatteriohjaaja, joka toimi Yleisradion Televisioteatterin ohjaajana vuodesta 1966 ja teatteripäällikkönä 1967–1986. Bergholm valmistui Teatterikorkeakoulusta vuonna 1965. Ennen Yle-uraansa hän toimi ohjaajana MTV- teatterissa sekä assistenttina Svenska Teaternissa. Bergholmin TV-ohjauksia ovat muun muassa Heinard Kipphardtin näytelmä Oppenheimerin tapaus (1967), Aleksandr Gelmanin Palkkio (1977), Maria Jotunin Martinin rikos (1980) sekä Mauno Saaren käsikirjoittamat poliittiset minisarjat Hyvä veli 1–6 (1995–1996) ja Presidentin mies 1–3 (1998). Hän on käsikirjoittanut ja ohjannut elokuvan Punahilkka (1968), josta hänelle myönnettiin parhaan ohjauksen Jussi vuonna 1969. Bergholmin tuotannon tyypillinen piirre on yhteiskuntakriittisyys. Häntä ja koko televisioteatteria syytettiin 1960-luvun lopulla äärivasemmistolaiseksi, mutta hänen omasta mielestään kyse oli vain kulttuuriradikalismista. Erityisen paljon närää herättivät tv-kabareet kuten Luule kanssamme (1968), Sirkus Europa (1968), Oma (1969) sekä hänen oma suosikkinsa, kaksiosainen Tuhannen ja yhden työn tarinat (1970). Bergholmilla on Marjut Komulaisen kanssa tytär, elokuvaohjaaja Hanna Bergholm. __NOTOC__ ==Lähteet== * ===Viitteet=== ==Aiheesta muualla== * * Luokka:Suomalaiset teatteriohjaajat Luokka:Suomalaiset näytelmäkirjailijat Luokka:Jussi-palkinnon saajat Luokka:Vuonna 1941 syntyneet Luokka:Elävät henkilöt Luokka:Suomalaiset televisio-ohjaajat
Windows Media Center

Windows Media Center on median hallintaan keskittyvä ohjelmisto, jonka avulla käyttäjä voi katsella televisiota, kuunnella radiota, tallentaa näitä medioita sekä katsella DVD-levyjä. Ohjelmisto sisältyy Microsoftin Windows XP Media Center Editioniin, Windows Vistan Home Premium- ja Ultimate-myyntiversioihin sekä Windows 7:n Home Premium-, Professional-, Enterprise- ja Ultimate- myyntiversioihin. Ohjelmistoa voidaan hallita sitä varten suunnitellulla kaukosäätimellä. Windows Media Centerin kehitys on lopetettu, eikä sitä ole saatavilla enää Windows 10 -käyttöjärjestelmälle. Windows 10:stä poistettiin monelle tärkeä ominaisuus, viitattu 5.6.2015 == Lähteet == Luokka:Mediasoittimet Luokka:Microsoftin ohjelmistot Luokka:Windows-ohjelmat Luokka:Vuoden 2002 ohjelmistot
Kakongo

Kakongo (myös: Cacongo) on entinen kuningaskunta Afrikassa Cabindan alueella nykyisessä Angolassa. == Historia == Kakongo oli itsenäinen ruhtinaskunta tiettävästi 1500–1800-luvulla. Sen alue ulottui rannikolta Kongo-joelle, suunnilleen nykyisen Matadin seudulle saakka. Sen naapureita olivat Luangu pohjoisessa, Kongon kuningaskunta kaakossa ja Ngoyon ruhtinaskunta etelässä. Kakongon hallinnollinen pääkaupunki oli Malembo. Muita tärkeitä kaupunkeja olivat Mbuku (nykyiseltä nimeltään Mbuku Nzau eli Buco Zau) sekä itse Kakongo, jonka merkitys vahvistui meriliikenteen kasvun myötä. Kakongo saattoi olla Kongon vasallikunta, sillä Kakongon ruhtinaskunta mainitaan ensimmäisen kerran 1535 Kongon kuninkaan Afonson kirjeessä, jossa hän mainitsee sen kuuluvan valtapiiriinsä. Kakongosta tuli 1700-luvun alkupuolella orjakaupan keskus, ja satamakaupunki Malembasta tuli tärkeä orjien vientisatama, jossa kauppaa kävivät englantilaiset, hollantilaiset ja ranskalaiset orjakauppiaat. Kuparista, norsunluusta ja orjista kiinnostuneet portugalilaiset kauppiaat perustivat 1620-luvulla pajoja Kakongoon. 1700-luvulla Kakongosta tuli alueellaan tärkeä kauppasatama, jossa poikkesi säännöllisesti portugalilaisten lisäksi myös hollantilaisia, ranskalaisia ja britannialaisia kauppiaita. Vuonna 1775 ranskalaiset lähetyssaarnaajat aloittivat käännytystyön Kakongossa, mutta yritys epäonnistui. Kakongo jäi hieman etelämpänä sijaitsevan Cabindan varjoon, kun portugalilaiset rakensivat sinne linnoituksen 1784. ==Lähteet== ==Kirjallisuutta== * Abbé Proyart, Rese- beskrifning, innehållande märkwärdiga underrättelser om Loango, Kakongo, och flere afrikanske riken. I-II. Öfvers. Holmberg och Wennberg Stockholm 1780 – alkuteos: Histoire de Loango, Kakongo, et autres royaumes d’Afrique, Paris, 1776 Luokka:Afrikan entiset monarkiat
Dracula – verevä vainaja

Dracula – verevä vainaja on vuonna 1995 ensi-iltansa saanut Mel Brooksin ohjaama komedia. Se on parodia Bram Stokerin Dracula-romaanista. ==Rooleissa== Luokka:Kauhukomediat Luokka:Mel Brooksin ohjaamat elokuvat Luokka:Vuoden 1995 yhdysvaltalaiset elokuvat Luokka:Vuoden 1995 ranskalaiset elokuvat Luokka:Dracula-elokuvat Luokka:Parodiaelokuvat
Sundsvall-Timrån lentoasema

Sundsvall-Timrån lentoasema sijaitsee Ruotsissa, noin 21 kilometriä Sundsvallin kaupungista pohjoiseen ja 32 kilometriä Härnösandista etelään. Se sijaitsee Timrån kunnassa. Sundsvall-Timrån lentoasema on matkustajamääriltään Pohjois-Ruotsin neljänneksi suurin ja Ruotsin 11. suurin. Vuonna 2012 lentoaseman kautta kulki noin 282 600 matkustajaa.Transportstyrelsen (PDF) Lentoasemalla on yksi 2 090 metriä pitkä kiitotie (16/34). ==Lentoyhtiöt== Lokakuussa 2012 kentältä lentää kolme lentoyhtiötä: Direktflyg, Scandinavian Airlines System ja Sundsvallsflyg.Flyginformation: Flygbolag ==Lähteet== ==Aiheesta muualla== *Lentoaseman kotisivut Luokka:Timrån kunta Luokka:Ruotsin lentoasemat
Yhdysvaltain postilaitos

Yhdysvaltain postilaitos (, lyh. USPS) on Yhdysvaltain liittohallituksen organisaatio, jolla on lakisääteinen monopoli valtaosaan kirjepostin kannosta Yhdysvaltain alueella. Yhtiö tunnetaan myös nimellä U.S. Mail. Yhdysvaltain posti juontaa juurensa ensimmäisen ylipostimestari, Benjamin Franklinin nimittämiseen 1775 Philadelphiassa kokoontuneen Siirtokuntien kongressin päätöksellä. Ylipostimestari vastaa karkeasti viestintäministeriä ja posti oli Yhdysvaltain hallituksen ministeriö aina vuoteen 1971, jolloin se muutettiin valtion virastoksi (independent agency). Vuonna 2023 postilaitoksen palveluksessa oli 525 469 henkilöä. == Johto == Vuodesta 1971 lähtien postilaitoksen johdon on muodostanut postilaitoksen hallitus (). Siinä istuu kerrallaan yhdeksän jäsentä, jotka nimittää Yhdysvaltain presidentti. Aluksi nimitys tehtiin yhdeksäksi vuodeksi, mutta presidentti George W. Bush lyhensi tämän seitsemään vuonna 2006. Muutoksen myötä hallituksen jäsenille, eli kuvernööreille, asetettiin myös pätevyysvaatimukset: * eivät saa edustaa mitään tiettyä intressiryhmää, vaan julkista hyvää * enintään viisi saa edustaa samaa poliittista puoluetta * nimityksien tulee perustua kuvernöörin kokemukseen valtionhallinnon, lain tai kirjanpidon saralla * kuvernööreistä vähintään neljä tulee nimittää perustuen suuren (yli 50 000 henkilön) organisaation onnistuneeseen johtamiseen * kuvernöörien kaudet on rajattu kahteen peräkkäiseen Kuvernöörien palkka on 30 000 dollaria vuodessa, jonka lisäksi he saavat 300 dollaria kokouspäivää kohden (enintään 42 kokouspäivää vuodessa) ja kokouksiin liittyvät matkakorvaukset. ==Sponsorointi== USPS sponsoroi U.S. Postal Service Pro Cycling Team -pyöräilytallia vuosina 1996–2004. Yhdysvaltalaispyöräilijä Lance Armstrong voitti tuona aikana Ranskan ympäriajon kuudesti peräkkäin. == Lähteet == == Aiheesta muualla == * Unites States Postal Servicen verkkosivut Luokka:Yhdysvaltalaiset yritykset Luokka:Postiyhtiöt Luokka:Yhdysvaltain postiliikenne
Panssarintorjuntakanuuna

Panssarintorjuntakanuuna eli panssarintorjuntatykki (pst-tykki) on pääasiallisesti panssarivaunujen tuhoamiseen tarkoitettu suorasuuntaustykki. Panssarintorjuntakanuunat voivat olla joko vedettäviä tai moottorialustaisia. Panssaroiduista telaketjualustaisista panssarintorjuntakanuunoista käytetään myös nimitystä panssarintorjuntavaunu. Pst-tykkien kaliiperi on 20–128 mm. Asetyypin kehittely alkoi jo ensimmäisen maailmansodan aikana, ja toiseen maailmansotaan mennessä ne kuuluivat kaikkien armeijoiden aseistukseen. Ne syrjäyttivät nopeasti uusia panssarivaunumalleja vastaan tehottomiksi osoittautuneet panssarintorjuntakiväärit. Toisen maailmansodan aikana pst- tykit kehittyivät nopeasti, tykkien kaliiperien kasvaessa sodan alun 20–45 millimetristä sodan lopun 75–128 millimetriin. Erityisesti länsimaissa pst- tykit alkoivat hiljalleen poistua armeijoiden kalustosta toisen maailmansodan jälkeen. Sittemmin panssarintorjuntaohjukset, raskaat singot ja taistelupanssarivaunut ovat ratkaisevasti vähentäneet panssarintorjuntatykin käyttöarvoa. Panssarintorjuntatykkien tärkein panssarintorjuntaan käytetty ammustyyppi on panssarikranaatti tai panssariammus, mutta myös ontelokranaatteja on ollut käytössä. Jalkaväkeä tai panssaroimattomia maaleja varten panssarintorjuntatykeille on olemassa myös sirpalekranaatteja. == Aiheesta muualla == Luokka:Panssarintorjuntakanuunat
Suomalainen Yhteiskoulu

Suomalainen Yhteiskoulu voi viitata seuraaviin: *Helsingin Suomalainen Yhteiskoulu * Oulun suomalainen yhteiskoulu * Turun suomalainen yhteiskoulu
Eros Ramazzotti

Eros Walter Luciano Ramazzotti (s. 28. lokakuuta 1963 Rooma) on italialainen pop-laulaja ja lauluntekijä. Ramazzottin albumeja on myyty kymmeniä miljoonia, ja hän on tunnetuimpia italialaisia muusikoita. Hän on levyttänyt useimmat albuminsa sekä italiaksi että espanjaksi. == Elämä ja ura == Ramazzotti syntyi Roomassa Cinecittàn esikaupunkialueella rakennustyöläinen Rodolfo Ramazottin ja Maria Raffaela Molinan pojaksi. Hänet nimettiin kreikkalaisen rakkaudenjumalan Eroksen mukaan. Kitaran soiton poika aloitti 7-vuotiaana. Hän aloitti työn musiikin parissa muutettuaan teini-ikäisenä Milanoon. Ramazzottin ensimmäinen levytyssopimus syntyi hänen osallistuttuaan kykykilpailuun vuonna 1981. Voitettuaan vuonna 1984 Uusi ääni -kategorian kuuluisilla San Remon musiikkifestivaaleilla lähti hänen uransa varsinaisesti lentoon. Vuonna 1985 Ramazzotti julkaisi ensimmäisen albuminsa, joka kantoi nimeä Cuori agitati, ja pian sen jälkeen ilmestyi albumeita. Säveltämillään omaelämäkerrallisilla balladeilla kuten myös rock-sävytteisillä kappaleillaan hän nousi kansainväliseksi tähdeksi. Ramazzottilla on yksi lapsi entisen vaimonsa Michelle Hunzikerin (s. 1977), sveitsiläisen mallin ja tv-esiintyjän kanssa. Tytär Aurora Sophie Hunziker-Ramazotti syntyi 5. joulukuuta 1996. Pari erosi vuonna 2009. Toisen vaimonsa näyttelijä Marica Pellegrinellin (s. 1988) kanssa hänellä on kaksi lasta: Raffaela Maria Ramazzotti (s. 2011) ja Gabrio Tullio Ramazzotti (s. 2015). Pariskunta erosi vuonna 2019. == Diskografia == * Cuori agitati (1985) * Nuovi eroi (1986) * In certi momenti (1987) * Musica è (1988) * In ogni senso (1990) * Tutte storie (1993) * Dove c'è musica (1996) * Stilelibero (2000) * 9 (2003) * Calma apparente (2005) * Ali e radici (2009) * Noi (2012) * Perfetto (2015) * Vita ce n'è (2018) == Lähteet == == Aiheesta muualla == * Virallinen sivusto Luokka:Italialaiset laulajat Luokka:Italialaiset lauluntekijät Luokka:Vuonna 1963 syntyneet Luokka:Elävät henkilöt
Hannu Siltala

Hannu Pauli Antero Siltala (23. heinäkuuta 1964 Ilmajoki – 10. kesäkuuta 2011 Jurva) oli suomalainen journalisti ja lauluntekijä. Siltala toimi Etelä- Pohjanmaalla Jurvassa ilmestyvän paikallislehti Jurvan Sanomien päätoimittajana. Tätä tehtävää hän oli hoitanut vuodesta 1986 lähtien. Siltala toimi Jurvan Sanomien ohella Härmät-lehden päätoimittajana (2004–2005, 2006) ja Suupohjan Sanomien päätoimittajana (2005–2007). == Lähteet == Luokka:Suomalaiset päätoimittajat Luokka:Vuonna 1964 syntyneet Luokka:Vuonna 2011 kuolleet
Tuomas Koivuniemi

Tuomas Koivuniemi (s. 10. marraskuuta 1977 Ilmajokihttp://web.archive.org/web/20150709090403/http://mediaviikko.fi/aiheet/media/uutinen/verkkoapilan- paatoimittaja-erosi-lehden-rahoitus-vaakalaudalla.html) on suomalainen toimittaja. Koivuniemi on toiminut lokakuusta 2010 lähtien Kauhajoki-lehden päätoimittajana ja sen kustannusyhtiön Kauhajoen Kunnallislehti Oy:n toimitusjohtajana toukokuusta 2013 lähtienKauhajoen Kunnallislehden toimitusjohtaja vaihtuu. Aiemmin hän toimi Suomen Keskustan Verkkoapilan päätoimittajana sekä Härmät -lehden päätoimittajana ja vastaavana toimittajana. Toimittajana hän on ollut Ilkassa, Ilmajoki-lehdessä ja Suomenmaassa. Koivuniemi on työskennellyt myös kansanedustajan avustajana. Koivuniemi on Etelä-Pohjanmaan NuorisoseuranYhteystiedot ja Suomen Nuorisoseurat ry:n valtuuston puheenjohtajaTuomas Koivuniemi Kauhajoelta Nuorisoseurojen valtuuston puheenjohtajaksi, Perttu Kemiläinen varapuheenjohtajaksi. == Lähteet == Luokka:Suomalaiset toimittajat Luokka:Vuonna 1977 syntyneet Luokka:Elävät henkilöt
Aatu

Aatu on suomalainen miehen etunimi, jonka nimipäivää vietetään suomalaisessa nimipäiväkalenterissa 23. kesäkuuta samaan aikaan Aaton ja Aadolfin nimipäivien kanssa. Aatu on muunnelma Adolf-nimestä. Suomen väestörekisterijärjestelmään on vuoden 2019 loppuun mennessä merkitty yhteensä 6 005 henkilöä, joilla on Aatu yhtenä etunimistä. Heistä yli puolet on vuoden 2000 jälkeen syntyneitä. == Tunnettuja Aatuja == * Aatu Aarnio (s. 2000), jääkiekkoilija * Aatu Hakala (s. 2000), jalkapalloilija * Aatu Heiskanen (1886–1941), Evankeliset ystävät -liikkeen saarnamies * Aatu Hämäläinen (s. 1987), jääkiekkoilija * Aatu Hänninen (1879–1952), insinööri, Raahen kaupunginjohtaja 1937–1946 * Aatu Itkonen (s. 2001), taikuri, juontaja, puhuja ja malli * Aatu Jämsen (s. 2002), jääkiekkoilija * Aatu Kangasniemi (s. 2006), moukarinheittäjä ja kuulantyöntäjä * Aatu Kivimäki (s. 1997), koripalloilija * Aatu Kolehmainen (1886–1944), lasiteollisuuden yritysjohtaja * Aatu Koskelainen (1849–1930), kansankirjailija * Aatu Kärki, oik. Adam Heikinpoika Sasslin (1795–1849), Jumesniemen kirkko-koulun perustaja * Aatu Laakso (s. 2002), jääkiekkoilija * Aatu Laatikainen (s. 1997), jalkapalloilija * Aatu Laitinen (1853–1923), lestadiolainen saarnaaja * Aatu Laitinen, A. A. A. Laitinen (1876–1940), Sortavalan seminaarin lehtori ja tietokirjailija * Aatu Luusuaniemi (s. 1999), jääkiekkoilija * Aatu Nykänen (1898–1974), matematiikan yliopettaja ja matematiikan opetuksen tutkija * Aatu Okko (1852–1917), maanviljelijä, kirjakauppias, opettaja ja valtiopäivämies * Aatu Palomäki (1884–1913), näyttelijä * Aatu Ruotsalainen (1859–1917), SDP:n kansanedustaja * Aatu Räty (s. 2002), jääkiekkoilija * Aatu Saastamoinen (s. 2001), pesäpalloilija * Aatu Talanne (1892–1967), näyttelijä ja näyttämöpäällikkö * Aatu Viljanen (s. 1993), jääkiekkoilija * Aatu Vuorinen (s. 2005), pesäpalloilija Nimeä Aatu on Suomessa kansanomaisesti käytetty myös Adolf Hitleristä. == Kuvitteellisia Aatuja == * Aatu Halme eli Aadolf Halme, räätäli Väinö Linnan romaanissa Täällä Pohjantähden alla * Aatu (), Astrid Lindgrenin luoma hahmo Vaahteramäen Eemelissä, Kissankulman renki * Aatu Remunen (engl. Amos Slade), metsästäjä Walt Disneyn elokuvissa Topi ja Tessu ja Topi ja Tessu 2. ==Katso myös== *Aati ==Lähteet== Luokka:Etunimet
Kuiturami

Kuiturami eli rami (Boehmeria nivea), jota kutsutaan myös kiinanruohoksi, on nokkoskasveihin (Urticaceae) kuuluva ruoho. Kasvin varresta erotettavia kuituja käytetään tekstiilien ja paperin raaka-aineena. Rami kasvaa 1,5–2,5 metrin korkuiseksi. == Kuitu ja sen valmistus == Kasvi tuottaa satoa 2–6 kertaa vuodessa. Kuidun valmistus on työlästä. Kasvit täytyy kerätä oikeaan aikaan, juuri ennen tai jälkeen kukkimisen, jotta kuitu voidaan irrottaa. Ensimmäiseksi kuitua sisältävä kuorikerros irrotetaan varren keskiosasta, kasvien ollessa vielä tuoreita. Tämä työvaihe suoritetaan usein jo pellolla ja useimmiten käsityönä. Seuraavaksi kuitu erotetaan sitä ympäröivästä kuoriaineesta loukuttamalla; irronnut kuori ja osa kasvin sisältämistä liima- aineista voidaan sitten poistaa kaapimalla. Lopuksi kuitu puhdistetaan keittämällä sitä yleensä lipeää sisältävässä liuoksessa. Ramin vetomurtolujuus on kasvikuiduksi huomattava 1500 N/mm². Tämä johtuu selluloosan asettumisesta kuidussa pituussuuntaan (pieni fibrillikulma). Ramikuitu on märkänä lujempaa kuin kuivana. Kuidut ovat kasvikuiduiksi erittäin pitkiä: 100–200 mm. Ramikuidussa on kaunis kiilto; sitä kutsutaan joskus englanninkielisissä maissa nimellä chinese silk plant eli "kiinalainen silkkikasvi". == Käyttö == Koska kuitu on vahvaa, sitä käytetään hihnoihin, purjeisiin ja paloletkujen päällystämiseen, mutta korkea hinta on vähentänyt sen suosiota. Aikaisemmin ramista valmistettiin myös kalastustarvikkeita. Ramin ominaisuudet muistuttavat aivinapellavaa. Siitä voidaan valmistaa myös vaatetustekstiilejä, joko yksin tai sekoittamalla kuituja esimerkiksi puuvillaan tai viskoosiin. Ramikuidusta voidaan valmistaa hyvin kestäviä paperilaatuja. == Historiaa == Rami kuuluu vanhimpiin käytettyihin kuituraaka-aineisiin. Se on todennäköisesti kotoisin Itä-Aasiasta. Sen käyttö tekstiilien raaka-aineena tunnettiin Egyptissä jo 5000–3000 vuotta ennen ajanlaskun alkua. == Lähteet == * Raija Markkula: Tekstiilitieto. WSOY. === Viitteet === == Aiheesta muualla == *ITIS: Boehmeria nivea *United States Department of Agriculture (USDA): Boehmeria nivea *Flora of China: Boehmeria nivea *Dr. Duke's Phytochemical and Ethnobotanical Databases: Boehmeria nivea Luokka:Nokkoskasvit Luokka:Kuitukasvit